SVKBB

Seminár TLib - Trends in libr@ries 2025
2025-05-13 08:30 - 2025-05-14 15:00 (Europe/Bratislava) | Spoločenská sála
Seminár TLib – Trends in libr@ries 2025
Štátna vedecká knižnica v Banskej Bystrici a občianske združenie Pro Bibliothecae Vás srdečne pozýva na 24. ročník odborného seminára pre knihovníkov a informačných špecialistov – Budúcnosť knižníc: umelá inteligencia a inovácie na ceste od vízií k praxi, ktorý sa uskutoční v dňoch 13. a 14. mája 2025 v priestoroch knižnice. Zaregistrovať sa môžete prostredníctvom online formulára do 7. mája 2025.
online prenos je možné sledovať na nasledujúcom odkaze

Výstava Zora Kompánková - Farebné básnenie
2025-05-06 17:00 - 2025-06-26 00:00 | Galéria v podkroví

AKO CHUTÍ MIER
2025-05-05 16:00 - 18:00
Štátna vedecká knižnica v Banskej Bystrici – Literárne a hudobné múzeum
Vás pri príležitosti 80. výročia ukončenia 2. svetovej vojny srdečne pozývajú
na prezentáciu novej knihy.
Autor: plukovník Ing. PAVEL MARKO: AKO CHUTÍ MIER
5. mája 2025 o 16. 00 hod.
Expozícia Múzeum – domov múz
Lazovná 9, Banská Bystrica

Vzácnym hosťom podujatia bude: kapitán v.v. VLADIMÍR STRMEŇ – vojnový veterán, priamy účastník SNP

MAGICKÉ BLUES
2025-05-02 10:00 - 2025-05-30 17:00 | Hudobné átrium
MAGICKÉ BLUES
2.5. – 30. 5. 2025 10.00 – 17.00 h
Prehliadka tvorby bluesových velikánov s ponukou projekcií filmových dokumentov o histórií blues. Koncertné a životopisné filmy bluesových, rythm & bluesových a blues-rockových legiend priblížia tvorbu B. B. Kinga, Ray Charlesa, Johna Lee Hookera, Garyho Moorea, Van Morrisona, Erica Claptona, Janis Joplin, Jimiho Hendrixa a iných. Audiovizuálnu výstavu dopĺňajú tematické publikácie a hudobné nahrávky.
Organizovaným skupinám odporúčame rezerváciu termínu.
Kontaktujte: hudobneatrium@svkbb.eu 048/4710744.

PROGRAM ŠVK BB MÁJ 2025
2025-05-01 - 2025-05-31

RISK (bebop)
2025-04-25 16:00 - 18:00 | Hudobné átrium
RISK (bebop)
25.4.2025 16:00 – 18.00 h
29. United Europe Jazz Festival Banská Bystrica
Premietanie filmového dokumentu Kena Burnsa o jednej z vývojových etáp jazzu nás prenesie do povojnového obdobia rokov 1945–1956, počiatkov bebopu, ktorý bol výrazným kontrastom po swingovej ére a predstavoval istý druh jazzovej revolúcie. Venované 105. výročiu narodenia a 70. výročiu úmrtia najväčšej hviezdy bebopu saxofonistovi Charliemu Parkerovi.
Film je v pôvodnom anglickom znení. K dispozícii preklad textu.
VSTUP VOĽNÝ!

Slovensko - ukrajinský literárny večer
2025-04-24 17:00 - 19:00 | Spoločenská sála
Prajeme Vám príjemné prežitie veľkonočných sviatkov a nezabudnite, po Veľkej noci pre Vás pripravujeme literárnu besedu s významným ukrajinským spisovateľom Sergijom Šelkovym. Nenechajte si to ujsť. Tešíme sa na vás!

Výstava karikatúry Petra Zifčáka
2025-04-23 17:00 - 2025-05-26 17:00 | Átrium
Štátna vedecká knižnica v Banskej Bystrici
pozýva na výstavu karikatúry Petra Zifčáka
Vernisáž 23.4.25 o 17.00h
Átrium ŠVK BB
Lazovná 9
Výstava potrvá do 26.5.2025

Galéria talentov 2025 - vyhlásenie súťaže
2025-04-17
Základná škola s MŠ Jána Bakossa v Banskej Bystrici
a Štátna vedecká knižnica v Banskej Bystrici – Literárne a hudobné múzeum
vyhlasujú 14. ročník celoslovenskej súťaže o Cenu Jána Bakossa
GALÉRIA TALENTOV 2025
Súťažné oblasti:
– literárna
– výtvarná
– fotografická
– spevácka
Uzávierka súťaže: 17. 4. 2025
Štátna vedecká knižnica v Banskej Bystrici je príspevkovou organizáciou Ministerstva kultúry Slovenskej republiky.
Prílohy na stiahnutie: propozície súťaže, prihláška, súhlas s GDPR

DOTYKY S VEDOU
2025-04-09 16:30 - 18:00 | Spoločenská sála
Štátna vedecká knižnica v Banskej Bystrici
Vás pozýva na podujatie v rámci cyklu
DOTYKY S VEDOU
RNDr. Ivana Šišoláková, PhD.
Vedec roka Slovenskej republiky
v kategórii „Mladá vedecká pracovníčka“ za rok 2024
9. apríla o 16 30 h
Spoločenská sála
Lazovná 9
Banská Bystrica

Spoznávame krásy Južnej Ameriky – Argentína
2025-04-03 17:30 - 19:00 | Spoločenská sála
Srdečne vás všetkých pozývame na ďalšie podujatie v rámci aktivít „Klubu cestovateľov“ našej knižnice – na prezentáciu s názvom „Spoznávame krásy Južnej Ameriky – Argentína“.
Neváhajte a príďte si vypočuť zaujímavosti o tejto krásnej španielsky-hovoriacej krajine z úst domáceho obyvateľa. O Argentíne nám príde porozprávať Carlos Dimeo, argentínsky profesor, divadelný režisér, herec a esejista. Spoznajte krásu a jedinečnosť ďalšej latinskoamerickej krajiny a nazbierajte tak skvelé tipy kam na výlet či dovolenku.
TLMOČENIE do slovenčiny bude zabezpečené.
Podujatie pre Vás organizuje Centrum hispánskej kultúry Vladimíra Olerínyho.
Čas: štvrtok 3. 4. 2025 o 17.30 h
Miesto: Spoločenská sála (1. poschodie)

Živé obrazy: výstava ilustrácií čínskeho umelca Li Chena
2025-04-03 16:00 - 2025-04-28 00:00 | Galéria v podkroví
Štátna vedecká knižnica v Banskej Bystrici a Konfuciov inštitút pre obchod pri Univerzite Mateja Bela v Banskej Bystrici Vás pozývajú na výstavu s názvom:
Živé obrazy: výstava ilustrácií čínskeho umelca Li Chena
Vernisáž tejto výstavy sa bude konať 3. apríla 2025 o 16.00 h a návštevníci budú môcť obdivovať umelcove diela až do 28. apríla 2025 v Galérii v podkroví na Lazovnej 9, Banská Bystrica.
Na vernisáži sa môžete tešiť na vystúpenie tradičnej čínskej hudby a taktiež budete mať možnosť ochutnať lahodné čínske jedlo.
Súčasťou vernisáže je prednáška pána Li Chena: „Umenie komixovej a ilustračnej tvorby v Číne.“ Li Chen je renomovaný profesor na Akadémii umenia Lu Xun, člen rady čínskeho zväzu umelcov, riaditeľ komiksovej komisie čínskeho zväzu umelcov, člen národného výboru pre tvorbu umenia pre hlavné témy, podpredseda združenia umenia, navrhovateľ národných výstav umenia a zástupca 11. národného kongresu Čínskej federácie literárnych a umeleckých kruhov. Bol tiež hlavným poradcom pre umenie pri ilustráciách v učebniciach a členom expertnej komisie Národného umeleckého múzea Číny.
Táto výstava predstavuje jedinečnú príležitosť pre slovenskú verejnosť, aby sa zoznámila s bohatou čínskou kultúrou a umením. Tešíme sa na stretnutie s návštevníkmi a na diskusie o umení a kultúre.

APRÍL – MESIAC JAZZU
2025-04-01 10:00 - 2025-04-30 17:00 | Hudobné átrium
APRÍL – MESIAC JAZZU
1. 4. – 30. 4. 2025 10.00 – 17.00 h
Audiovizuálna výstava pri príležitosti medzinárodného sviatku Jazz Appreciation Month (JAM) s ponukou projekcií koncertných záznamov slávnych jazzmanov a filmových dokumentov Kena Burnsa so zaujímavými dobovými scenériami o historických súvislostiach jednotlivých vývojových etáp amerického jazzu. Výstava je doplnená tematickými knižnými publikáciami a hudobnými nahrávkami.
Organizovaným skupinám odporúčame rezerváciu termínu.
Kontaktujte: hudobneatrium@svkbb.eu 048/4710744.

PROGRAM ŠVK BB APRÍL 2025
2025-04-01 - 2025-04-30

Verejný odpočet plnenia úloh Štátnej vedeckej knižnice v Banskej Bystrici
2025-03-31 14:30 - 16:30 | I. poschodie

KOVÁČOVA BYSTRICA/Súťaž
2025-03-27 08:00 - 14:00 | Expozícia Múzeum – domov múz, 2. posch., Lazovná 9, Banská Bystrica, 97401, Slovakia (Slovak Republic)
Informačné centrum mladých Banská Bystrica, Štátna vedecká knižnica v Banskej Bystrici – Literárne a hudobné múzeum a Mesto Banská Bystrica
vyhlasujú XXI. ročník súťaže KOVÁČOVA BYSTRICA 2025.
Bližšie informácie nájdete na: http://www.icm.sk/clanekicm-62.
Tešíme sa na Vašu účasť!
https://svkbb.eu/wp-content/uploads/2025/02/sutaz-_Kovacova-Bystrica-scaled.jpg

FRIDA - BESEDA K PREMIÉRE
2025-03-25 16:00 - 17:30 | Hudobné átrium
FRIDA
25. 3. 2025 16.00 – 17.30 h
Beseda s choreografkou a režisérkou Marikou Mikanovou (CZ) a dramaturgičkou Alžbetou Lukáčovou k premiére hudobno-dramatického a tanečného diela v Štátnej opere v Banskej Bystrici. Súčasťou besedy budú aj audiovizuálne ukážky.
Sugestívny tanečný príbeh, ktorý obsahuje i dramatické pasáže ilustruje životný príbeh jednej z najikonickejších maliarok 20. storočia Fridy Kahlo. Jej osobnosť je natoľko inšpiratívna i dnes, že podnietila i vznik nového autorského diela, v ktorého centre stojí Frida ako osobnosť nesmierneho talentu, tvorivosti, životnej vervy, emancipácie a napokon i vlastnej deštrukcie. Príbeh znázorňuje ženu, ktorá reprezentuje politické i spoločenské peripetie 1. polovice 20. storočia. Ženu, ktorá vyšla z tradícií rurálneho mexického prostredia a výtvarný jazyk autentickej mexickej kultúry miešala s prvkami realizmu, symbolizmu a surrealizmu. Autorkou diela je choreografka a režisérka Marika Mikanová, ktorá pôsobí v Divadle F. X. Šaldy v Liberci.
Miesto konania: Hudobné átrium
Kontakt: hudobneatrium@svkbb.eu 048/4710744.

SPOZNAJ ŠPANIELSKO, NAUČ SA ŠPANIELČINU – jazykovo-konverzačný kurz
2025-03-05 17:00 - 2025-04-30 18:00
SPOZNAJ ŠPANIELSKO, NAUČ SA ŠPANIELČINU – jazykovo-konverzačný kurz
Centrum hispánskej kultúry Vladimíra Olerínyho pre vás v mesiacoch marec-apríl 2025 organizuje 9-hodinový kurz základov španielčiny spojený so zaujímavými prezentáciami o Španielsku. Nielenže sa na ňom naučíte ako sa po španielsky opýtať na cestu či ako si objednať jedlo v reštaurácii, ale dozviete sa aj veľa zaujímavostí zo španielskeho turizmu, kultúry či gastronómie prostredníctvom zaujímavých prezentácií.
Kurz sa uskutoční každú stredu od 5. 3. 2025 do 30. 4. 2025, vždy od 17.00 – 18.00 h v Centre hispánskej kultúry V. Olerínyho (budova ŠVK – 1. poschodie). Keďže počet účastníkov na kurze je obmedzený, je potrebné sa naň vopred prihlásiť prostredníctvom nášho emailu: hispanskecentrum@svkbb.eu alebo telefonicky na: +421 48 4710701 (telefonicky len počas otváracích hodín centra) a to najneskôr do pondelka 3. 3. 2025 (vrátane).
Na prihlásenie sa na kurz je potrebné splniť aspoň jednu z nasledujúcich podmienok: buď po 1. mať platné členstvo v našej Štátnej vedeckej knižnici v B. Bystrici, čiže byť naším čitateľom (v tom prípade za kurz neplatíte), alebo po 2. pri príchode na prvú hodinu zaplatiť účastnícky poplatok 2,- € / hod kurzu (čiže spolu 18,- € za celý kurz). Upozorňujeme, že v prípade, že sa niektorej z hodín nezúčastníte, sa poplatok za túto hodinu nevracia! Nezabudnite si pribaliť písacie potreby a chuť do učenia J
Chcete v blízkej budúcnosti navštíviť Španielsko alebo máte len tak chuť naučiť sa niečo po španielsky? Neváhajte a prihláste sa na náš kurz. Teší sa na Vás naša konzultantka Zuzka z Centra hispánskej kultúry V. Olerínyho!

STRETNUTIE S MARTINOU JAKUBOVOU
2025-03-05 16:00 - 17:30 | Domov múz
Štátna vedecká knižnica v Banskej Bystrici – Literárne a hudobné múzeum pozýva
v rámci Týždňa slovenských knižníc 2025 na stretnutie s úspešnou autorkou ženských románov
Martinou Jakubovou.
Podujatie sa uskutoční 5. marca 2025 o 16.00 v expozícii Múzeum – domov múz, Lazovná 9, Banská Bystrica.
Tešíme sa na Vás!

WEBINÁR K DATABÁZE RILM (online)
2025-03-04 10:30 - 11:30 | Hudobné átrium
4. 3. 2025 10.30 – 11.30 h
WEBINÁR K DATABÁZE RILM (online)
Prednáša Tibor Foltinský (Praha, ČR)
Customer Training Specialist, EBSCO
WEBINÁR K DATABÁZE RILM a nové užívateľské rozhranie EBSCOhost (online)
Webinár bude prebiehať prostredníctvom aplikácie ZOOM.
Na webinár je potrebné prihlásiť sa: https://ebsco-czech.zoom.us/webinar/register/WN_nWjySgeOS6Wqaw9ItA-ihA
Program:
1) predstavenie nového užívateľského rozhrania EBSCOhost
2) živá ukážka vyhľadávania v databáze RILM Abstracts of Music Literature with Full Text pomocou nového EBSCOhost
3) prístup ku zdrojom prostredníctvom mobilnej aplikácie EBSCO
4) priestor pre otázky a diskusia
RILM Abstracts of Music Literature with Full Text je obsiahla medzinárodná muzikologická databáza, ktorá poskytuje jednoduchý prístup k detailným informáciám týkajúcich sa hudby a príbuzných odborov. Zahŕňa vyše 500 000 plnotextových článkov publikovaných vo všetkých typoch dokumentov z celého sveta vydávaných od začiatku 20. storočia. Databáza RILM zahŕňa hudobnovedné štúdie v interdisciplinárnom kontexte a mapuje publikácie v širokom spektre disciplín, vrátane dejín výtvarného umenia, tanca, divadla, literatúry, pedagogiky, filozofie, psychológie, sociológie, antropológie, archeológie, architektúry a terapie.
Práca s databázou RILM je veľmi komfortná pre kvalitné a komplexné muzikologické rešerše.
Je vhodným zdrojom pre pedagógov, výskumníkov, knihovníkov, vedeckých pracovníkov, hudobníkov, študentov. RILM obsahuje vedecké články, hudobné recenzie, konferenčné príspevky, úvodníky, korešpondenciu, spravodajské správy, dizertačné práce, technické nákresy nástrojov a ďalšie. Zahŕňa všetky typy dokumentov o tradičnej hudbe, populárnej hudbe, jazze, klasickej hudbe a súvisiacich témach, publikovaných kdekoľvek na svete a v akomkoľvek jazyku.
Viac o RILM: https://www.rilm.org/abstracts/Bližšie informácie: hudobneatrium@svkbb.eu Tel.: +421 48 4710744

ČAJ V MÚZEU – MOJE SPOMIENKY NA MÚZEUM
2025-03-03 16:00 - 17:30 | Domov múz
Štátna vedecká knižnica v Banskej Bystrici – Literárne a hudobné múzeum pozýva na
ČAJ V MÚZEU – MOJE SPOMIENKY NA MÚZEUM
3. marca 2025, o 16.00 h.
Príďte na stretnutie s literárnou historičkou, múzejníčkou, bývalou riaditeľkou múzea, tajomníčkou Odbočky Spolku slovenských spisovateľov PaedDr. Janou Borguľovou.
Podujatie sa koná v rámci Týždňa slovenských knižníc 2025 a pri príležitosti vzniku múzea (1. 3.1969) v expozícii Múzeum – domov múz na 2. poschodí, Lazovná 9, Banská Bystrica.

LIVE IN... NAŽIVO V... 80. výročie narodenia Erica Claptona
2025-03-03 10:00 - 2025-03-31 17:00 | Hudobné átrium
LIVE IN… NAŽIVO V…
3. 3. – 31. 3. 2025 10.00 – 17.00 h
80. výročie narodenia Erica Claptona
Oceňujete muzikantskú zručnosť na pódiu a atmosféru živých koncertov? Hudobným fajnšmekrom ponúkame sériu projekcií koncertných záznamov hudobných legiend zo svetových pódií. Koncertami z Royal Albert Hall, Madison Square Garden, The Crossroads Guitar Festival si tentokrát pripomenieme aj tvorbu Erica Claptona, jedného z najúspešnejších anglických rockových gitaristov, k jeho životnému jubileu. Audiovizuálnu výstavu s ponukou filmových projekcií dopĺňajú tematické publikácie.
Organizovaným skupinám odporúčame rezerváciu termínu.
Kontaktujte: hudobneatrium@svkbb.eu 048/4710744.

ROZOZVUČTE SA V HUDOBNOM ÁTRIU
2025-03-03 10:00 - 2025-03-07 17:00 | Hudobné átrium
ROZOZVUČTE SA V HUDOBNOM ÁTRIU
Týždeň otvorených dverí
3. 3. – 7. 3. 2025 10.00 – 17.00 h
Týždeň otvorených dverí Hudobného átria je príležitosťou nahliadnuť do jeho činnosti a zákulisia, oboznámiť sa s hudobným fondom a zažiť priamy dotyk s hudbou. Objavovať zvuky netradičných hudobných nástrojov prostredníctvom komentovanej prehliadky etnických nástrojov rôznych krajín sveta, zhliadnuť hudobné filmy a oddať sa ďalším hudobným inšpiráciám.
Kontakt: hudobneatrium@svkbb.eu Tel.: +421 48 4710744

DEŇ OTVORENÝCH DVERÍ V MÚZEU
2025-03-03 09:00 - 18:00 | Expozície Literárneho a hudobného múzea, Lazovná 9, Banská Bystrica, Slovenská republika, 975 58, Slovenská republika
Štátna vedecká knižnica v Banskej Bystrici – Literárne a hudobné múzeum pozýva návštevníkov na svoje marcové aktivity.
DEŇ OTVORENÝCH DVERÍ V MÚZEU
3. marca 2025, 9.00 – 18. 00 h
Bezplatný vstup do expozícií múzea:
• Múzeum – domov múz
• Ľudové hudobné nástroje na Slovenskou
• Bábkarský salón
Výstava Hudobný svet vzdialených kultúr
Pre záujemcov aktivity zo zákulisia múzea: Kto je kurátor múzea? Čo sa skrýva v audiovizuálnom pracovisku.
Podujatie pripravené v rámci Týždňa slovenských knižníc 2025 a pri príležitosti vzniku múzea (1. 3. 1969).

Jarné prázdniny v múzeu
2025-03-03 - 2025-03-07 | Expozície Literárneho a hudobného múzea, Lazovná 9, Banská Bystrica, Slovenská republika, 975 58, Slovenská republika
Štátna vedecká knižnica – Literárne a hudobné múzeum
si pre vás pripravilo počas jarných prázdnin špeciálny program pre deti
v dvoch našich expozíciách: Bábkarský salón a Ľudové hudobné nástroje na Slovensku.

Týždeň slovenských knižníc 2025
2025-03-03 - 2025-03-07

PROGRAM ŠVK BB MAREC 2025
2025-03-01 - 2025-03-31

LIVE IN... NAŽIVO V...
2025-02-03 10:00 - 2025-02-28 17:00 | Hudobné átrium
LIVE IN… NAŽIVO V…
3. 2. – 28. 2. 2025 10.00 – 17.00 h
Oceňujete muzikantskú zručnosť na pódiu a atmosféru živých koncertov? Hudobným fajnšmekrom ponúkame sériu projekcií koncertných záznamov hudobných legiend zo svetových pódií. Vychutnajte si muzikantské umenie inštrumentalistov, spevákov a skladateľov Petra Gabriela, Diany Krall, Ennio Morriconeho, Carlosa Santanu, B. B. Kinga, Chicka Coreu, Davida Gilmoura, Chrisa Bottiho, Tori Amos, Björk, Rogera Watersa, Annie Lennox, skupín Emerson, Lake & Palmer, Jethro Tull, Collegium Musicum a mnohých ďalších. Audiovizuálnu výstavu dopĺňajú tematické publikácie.
Navštívte Hudobné átrium a vyberte si zo zaujímavej ponuky projekcií.
Organizovaným skupinám odporúčame rezerváciu termínu.
Kontaktujte: hudobneatrium@svkbb.eu 048/4710744

PROGRAM LHM FEBRUÁR 2025
2025-02-01 - 2025-02-28

PROGRAM ŠVK BB FEBRUÁR 2025
2025-02-01 - 2025-02-28
